b'\n_START_ARTICLE_\nOperna ku\xc4\x87a\n_START_PARAGRAPH_\nOperna ku\xc4\x87a je naziv za vrstu dvorane, odnosno zgrade ili prostora koji se rabi za izvo\xc4\x91enje opernih te sli\xc4\x8dnih glazbeno-scenskih djela. Operne ku\xc4\x87e mogu biti posebno osmi\xc5\xa1ljene zgrade dizajnirane isklju\xc4\x8divo za izvo\xc4\x91enje opera: imaju posebne cjeline i prostor za izvo\xc4\x91enje scenskoga djela, npr. pozornicu, "rupu" za orkestar, gledali\xc5\xa1te za publiku, garderobe za izvo\xc4\x91a\xc4\x8de, te posebne prostorije za spremanje kostima i ostalu logistiku. U novije se vrijeme operne ku\xc4\x87e vi\xc5\xa1e ne grade kao zasebne zgrade, ve\xc4\x87 se njihova uloga \xc4\x8desto arhitektonski osmi\xc5\xa1ljava u sklopu raznih ve\xc4\x87ih koncertnih dvorana ili kazali\xc5\xa1ta.'